ई किरिया ह: उमेश कुमार राय
का इहे हउए राउर किरिया ?
संसद के ना कबो चले दिहल
विकास के संउसे फंड खईलs
तबो कबो ना डेकार लिहलs
कहाँ गईल संविधान किरिया
आखिर ई त हउए किरिया।
नयका अपराध के ढंग बनवलs
बचे खातिर हर उपाय सजवलs
छल - परपंच से बेगुनाह बनलs
कहाँ गईल गीता-कुरान के किरिया
आखिर ई त हउए किरिया।
घूस से आपन घर - बार बनल
क्रप्शन से आपन परिवार सजल
ईनसाफ के मजाक खूबे उड़ल
कहाँ गईल वर्दी आ फर्ज के किरिया
आखिर ई त हउए किरिया।
जब जीव सांसत में पड़ जाई
सग्गी भी मुंहवा फेर जाई
हर बचाव के उपइया टर जाई
ईमान-धरम जब तरजुई चढ़ जाई
तब जी-डाठी दे खाईला किरिया
आखिर ई त हउए किरिया।
bho_Deva bho_Deva bho_Deva hin_Deva bho_Deva bho_Deva bho_Deva bho_Deva bho_Deva mai_Deva bho_Deva bho_Deva bho_Deva bho_Deva bho_Deva bho_Deva bho_Deva mag_Deva mag_Deva bho_Deva bho_Deva bho_Deva bho_Deva